title: "Atacama"
text: "At Atacama-w\u00fc\u00fcst (of man ianfach Atacama) lingt a Pasiifik-k\u00fcst faan S\u00fc\u00fcdameerikoo deel faan 18 bit 27 graad s\u00fc\u00fcdelk breetje. Hat leit sowat tesken a st\u00e4\u00e4den Tacna (Peru) an Copiapo (Chile) auer en distans faan amanbi 1200\u00a0kilomeetern.\n\nAt Atacama as en k\u00fcstenw\u00fc\u00fcst an det dr\u00fcgst regiuun faan a eerd.\n\nKliima \nDet w\u00fc\u00fcst leit uun a rinjskaad faan a Anden. Di uastwinj rinjt ham \u00fc\u00fcb a uastsidjen uf, so dat uun't waasten n\u00e4\u00e4n dr\u00f6\u00f6b rin muar uunkomt. An f\u00f6\u00f6r't k\u00fcst l\u00e4\u00e4pt a Humboldtstruum. Hi as kuul an ferhanert, dat diar rin apstiig koon. Sodanang as't uun't Atacama iarer keelag an flooksis mistag.\n\nWan di Humboldtstruum ans ei so stark as, - det komt sowat aler s\u00e4\u00e4ks bit tjiin juar ans f\u00f6\u00f6r - do rinjt det oober sowat faan gewaltag, dat at w\u00fc\u00fcst apbleut. Detdiar aparte f\u00f6\u00f6rkemen het El Ni\u00f1o, auer det miast kurt f\u00f6r Jul aptr\u00e4\u00e4t. An El Ni\u00f1o as at Kenken. Uun't juar 2012 wiar't ans weder sowidj, an do h\u00e4\u00e4 di rin a struaten wechspeeld, an det betj \u00e4\u00e4kerlun uk noch glik m\u00e4.\n\nBilen\n\nLuke uk diar \n\nChiile\nPeruu\nKliimatologii"